ROMÂNIA

JUDEŢUL TIMIŞ

MUNICIPIUL TIMIŞOARA

Serviciul Şcoli, Spitale, Baze Sportive

Nr. SC2019-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RAPORT DE SPECIALITATE

privind aprobarea regulamentelor de organizare şi funcţionare a obiectivelor sportive

aflate în proprietatea Municipiului Timişoara

Având în vedere Expunerea de motive a Primarului Municipiului Timişoara şi Proiectul de hotărâre privind aprobarea regulamentelor de organizare şi funcţionare a obiectivelor sportive aflate în proprietatea Municipiului Timişoara,

Facem următoarele precizări:

Sala Polivalentă „Constantin Jude”, situată în Timişoara, Aleea F.C. Ripensia nr.11, cu sală de jocuri, tribună de 1.542 locuri, anexe, vestiare şi grup de recuperare cu saună-bazin şi Complexul Sportiv „Bega”, situat în Timişoara, Intrarea Zânelor nr.2, compus din sală de gimnastică şi bazinul de înot semiolimpic-25 m, cu anexe şi vestiare, fac parte din domeniul public al Municipiului Timişoara.

Stadionul de rugby „Gheorghe Răşcanu”, situat în Timişoara, str. Pictor Aman nr.11, cu teren de fotbal/rugby cu suprafaţă de iarbă naturală, face parte din domeniul privat al Municipiului Timişoara.

Obiectivele sportive menţionate mai sus, sunt folosite pentru desfăşurarea activităţilor sportive (antrenamente, meciuri oficiale, competiţii naţionale/internaţionale din diferite ramuri sportive) şi evenimente culturale (concerte, congrese, spectacole etc.).

Utilizarea obiectivelor sportive a fost făcută în baza Regulamentelor aprobate prin HCL nr. 10/27.01.2009.

Regulamentele de utilizare a obiectivelor sportive, aprobate prin hotărârea mai sus menţionată, nu mai corespund cerinţelor actuale.

În scopul gestionării cu maximă eficienţă a obiectivelor sportive aflate în proprietarea Municipiului Timişoara este necesară aprobarea unor regulamente de organizare şi funcţionare, specifice fiecărui obiectiv în parte, astfel:

-Anexa nr. 1 – Regulamentul de organizare şi funcţionare a Sălii Polivalente „Constantin Jude” Timişoara;

-Anexa nr. 2 - Regulamentul de organizare şi funcţionare a Complexului Sportiv „Bega” Timişoara;

- Anexa nr. 3 - Regulamentul de organizare şi funcţionare a Stadionului de rugby „Gheorghe Răşcanu”;

La art. 3 alin. (1) din Legea nr. 69/2000 (actualizată) se prevede: *“Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.”*

Regulamentele detaliate în Anexele 1,2 şi 3 au fost elaborate ţinând cont de prevederile Legii nr. 4/2008 (actualizată) privind prevenirea şi combaterea violenţei cu ocazia competiţiilor şi a jocurilor sportive.

Conform art. 129 alin. (7) lit. d), lit e) şi lit f) din Ordonanţa de Urgenţă a Guvernului nr.57/2019 privind Codul Administrativ, consiliul local asigură potrivit competenţei sale şi în condiţiile legii, cadrul necesar pentru furnizarea serviciilor publice de interes local, privind cultura, tineretul şi sportul.

Având în vedere cele expuse în prezentul raport, apreciem că proiectul de hotărâre privind aprobarea regulamentelor de organizare şi funcţionare a obiectivelor sportive aflate în proprietatea Municipiului Timişoara, îndeplineşte condiţiile pentru a fi supus dezbaterii Consiliului Local al Municipiului Timişoara.

**Şef Serviciu Şcoli, Spitale, Baze Sportive, Consilier,**

**Anca Lăudatu Deiana Neşin**